hu de hu hu hu hu hu hu en hu eo hu hu en de hu hu hu hu hu hu hu hu hu hu hu hu hu hu en hu de de en hu hu hu hu hu hu hu hu hu hu hu hu en
Válaszút előtt Cannes – beszámoló a 2018-as Festival of Creativity programjáról PR szemszögből – CCO Magazin
Egyharmaddal kevesebb résztvevő, 20%-kal kevesebb beadott pályamunka – nagyjából ezek a számok keringtek a fesztiválpalota körül az idei Festival of Creativityn, amely egy hete ért véget Cannes-ban.
A fesztivál konferencia-programja ettől függetlenül idén is bővelkedett kreatív és inspiráló előadásokban, a kikötőben idén is számos óriásyachtot béreltek a médiacégek, a megszokott “márkázott beach-ek” (Facebook, Google, Twitter, Spotify) sem maradtak el és a Croisette szállodái is számos érdekes eseményt rejtettek – mégis az embernek az volt az érzése, hogy valami hiányzott. A szervezők idén – elsősorban a nagy ügynökségek nyomására – átalakították a programot és áttértek a hétfő-péntek menetrendre, megkavarták és egyszerűsítették a kategóriákat és bevezettek néhány új belépőtípust (pl: networking jegy). Többeket ez sem győzött meg és távolmaradásukkal jelezték, hogy kivárnak, amíg a patinás fesztivál újragondolja magát. Ettől függetlenül, aki inspiráló gondolatokat, kreatív kampányokat keresett, ismerős arcokra és jégtől gyöngyöző rosé-ra vágyott, az idén is megtalálta a számítás június közepén a francia Riviérán.
PR szempontból az idei év legizgalmasabb programjait továbbra is a House of PR-ban találtuk (a helyszínt az ICCO biztosítja évek óta, amely néhány hete Budapesten rendezte nagysikerű európai találkozóját 28 ország részvételével – a szerk.)
Hétfő délután egyből porondra került a magyar kreativitás: Elise Mitchell, a Dentsu Aegis PR Network vezetője, az ICCO elnöke panelbeszélgetésen kérdezett fiatalokat: hogyan lehet Lionst nyerni. A válaszadók között volt Hadnagy Luca és Media Paloma is, akik tavaly – első magyar indulóként – egyből elhozták a PR-kisoroszlánt, a Youngs Lions PR fődíját. Kampányötletükről, történetükről akkor a Holmes Report is beszámolt.
Alan VanderMolen, a WE Communications elnöke kemény szavakkal indította a beszélgetést kedden délután, amelyet Arun Sudhaman, a Holmes Report főszerkesztője moderált. Szerinte a PR pályamunkáknál azért kevesebb a PR ügynökségektől beérkezett anyag, mert a PR-osok félnek még több érzelmet belevinni az anyagokba. “Ebben nagyon jók a kreatív és marketing-ügynökségek; a Cannes-i zsűrizésnél pedig csak a bemutatkozó filmeket látjuk, ez alapján döntünk”. Az ügynökségi világ fejlődésével kapcsolatban természetesen nem kerülték ki a két nagy holding (WPP és Omnicom) piaci lépéseit sem. “Én megértem ezeket az ügynökségeket, amiért racionalizálják a működésüket összevonásokkal, eladásokkal – hiszen nekik a tulajdonosok a részvényesek, akiknél végső soron a profitabilitás az egyik legfontosabb siker-mérőszám. Ezért vagyunk mi könnyebb helyzetben és ezért tudunk többet áldozni az innovációra, illetve specifikusabban, tudatosabban és saját érdekeinknek megfelelően bővülni.” – mondta Alan a beszélgetés során.
Vigyázó szemetek Távol-Keletre vessétek. Szerdán az House of PR vendéglátói a Fleishmann Hillard kreatív kampányarcai és -szervezői voltak. Az egyik fővendég a japán származású LDH zenei menedzsment cég vezetője volt. A konferencia programjai is több ízben fókuszáltak a Távol-Keletre. Az elmúlt években a Cannes-i fesztivált látogatók között egyre több és több távol-keleti vendéget, kiállítót láttunk. Néhány éve még aggódtak is a nagy amerikai ügynökségek, hogy milyen irányt vesz majd az “elkeletiesedés”. Nos, mára egyértelműen látszik, hogy tanulni jöttek és az is, hogy nem is rossz tanulók. A távol-keleti országok gazdasága, a növekvő középosztály, a technológia még talán nálunk is gyorsabb fejlődése óriási felvevőpiacok teremtett, amik – bár jelentős kulturális különbségek mellett – kommunikációs megoldással érhetők el. Több résztvevővel beszélgetve ma már inkább izgalmasnak, érdekesnek, mint veszélyesnek tekintik azokat a piacokat. Az együttműködés, a fejlődés, az innováció és mára a kreativitás is fontos eszköz a meghódításukhoz – egyértelműen erre koncentrálnak a globális szereplők.
Csütörtök, az idei fesztivál PR napja: Stuart Smith, az Ogilvy PR Global vezérigazgatója, a zsűri idei elnöke több interjút is adott a tapasztalatairól, amelyekben három fő pontra hívja fel a figyelmet:
a PR ügynökségnek is jelentkezni kell, különben nem nyernek. 10 éve, az első PR díjra körülbelül 400 pályamunka érkezett, körülbelül 40%-uk jött PR ügynökségektől. Idén több mint 2100, de ezeknek csak alig tizede jött ügynökségektől.
a PR lényege továbbra is az, hogy olyan történeteket generáljunk, amik megérdemlik a szerkesztőségek figyelmét amik hírekké válnak (earned first)
a marketing piac soha ennyire nem érdeklődött az iránt, amivel mi foglalkozunk – ami bizonyítja, hogy jó úton járunk. Fel kell nőnünk a feladathoz, hogy ne csak “bedobjuk a jó sztorikat”, hanem dolgozzuk ki, használjuk sokféle eszközt és vállaljuk határozottan és büszkén, hogy ezek igenis PR ötletek!
És akkor a dobpergés után a győztes: Trash Isles by LADBible
Tessék szépen megnézni, tanulmányozni: társadalmi cél, kreatív ötlet, digitális csatornák, sikeres elérés – a kampány sikere pedig a Földünk túlélését jelenti, tehát a tét nagy, és mi is tehetünk érte…
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin